《和陶十一首》
明代·林光

季秋霜未降，庭草日竞生。南墙菊数种，犹未别其名。

晨风收宿露，天宇净以明。隐几坐空庭，忽闻田父声。

山果叶包杞，献我祝遐龄。呼儿罗饤饾，开樽时一倾。

草木有花实，一枯还一荣。嘘汲有常运，真宰那无情。

颓然与物流，吾亦何生成。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。